Bacon mutálódik - Debrecen hírei, debreceni hírek | Debrecen és Hajdú-Bihar megye hírei - Dehir.hu
2019. 11. 14. 07:53:52
Bacon mutálódik
Szerző: Dehir.hu | info@dehir.hu Közzétéve: 2010.07.21. 11:34	| Frissítve: 2010.07.21. 11:34
Kevin Bacon is szerepet kap az új mutáns-képregényfilmben, ahol minden bizonnyal szupergonoszt alakíthat.
Az első X-trilógia után a producerek úgy döntöttek, hogy a negyedik rész helyett inkább felfrissítik a mutáns állományt, és a csapat korai éveit mutatják be az X-Men: Fiirst Class-ra keresztelt reboot-ban. Emiatt a régi gárdának kénytelen-kelletlen ajtót mutattak, így jöhet a fiatal generáció.
A legnagyobb durranás azonban eddig, a valószínűleg a film főmumusának szánt Kevin Bacon szerepeltetése ígérkezik - bár egyelőre azt még nem tudni, melyik karaktert szánják neki. Még az is lehet, hogy nem egy jól ismert figurát, hanem egy új főgonoszt találnak ki a színésznek.
Egy ideig úgy tűnt, a korábbi sorozatot a 3-ik résznél elhagyó Bryan Singer tér vissza a rendezői székbe, de végül időbeosztása miatt csak a produceri teendőket látja el - helyette Matthew Vaughn (Stardust, Kick/Ass) dirigál.
A stábhoz már biztosan csatlakozott Charles Xavier professzor szerepére James McAvoy (Wanted), Magnetót pedig Michael Fassbender (300, Becstelen Brygantik) alakítja majd.
A filmet a tervek szerint 2011-ben mutatják be a mozikban.
Címkék: Film, Képregény, Kevin Bacon, X-Men, First Class